REGOLAMENT TAL-KUMMISSJONI (KE) Nru 479/2006
tat-23 ta’ Marzu 2006
fir-rigward ta’ ċerti adittivi li jagħmlu parti mill-grupp tal-komposti ta’ l-oligo-elementi
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf għall-bhejjem (1), u partikolarment l-Artikoli 3 u 9d tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar addittivi għall-użu fl-għalf ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf ta’ l-annimali.
(2)
L-Artikolu 25 tar-Regolament (KE) Nru 1831/2003 jistabbilixxi l-miżuri ta’ tranżizzjoni għall-applikazzjonijiet għall-awtorizzazzjoni ta’ addittivi ta’ l-għalf imressqa skond id-Direttiva 70/524/KEE qabel id-data ta’ l-applikazzjoni tar-Regolament (KE) Nru 1831/2003.
(3)
L-applikazzjonijiet għall-awtorizzazzjoni ta’ l-addittivi elenkati fl-Anness ta’ dan ir-Regolament tressqu qabel id-data ta’ l-applikazzjoni tar-Regolament (KE) Nru 1831/2003.
(4)
Kummenti tal-bidu dwar dawk l-applikazzjonijiet, kif previst fl-Artikolu 4(4) tad-Direttiva 70/524/KEE tressqu lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Dawk l-applikazzjonijiet għalhekk ser jibqgħu jitqiesu skond l-Artikolu 4 tad-Direttiva 70/524/KEE.
(5)
L-applikant talab għall-awtorizzazzjoni tal-ħadid, il-manganeżju u r-ram preżenti taħt forma li jkunu konnessi b’ mod kimiku mall-gliċina sintetika (chelated forms). L-użu tal-chelated forms jista’ jsolvi uħud mill-problemi ta’ l-assorbiment li jiġru meta jintużaw forom oħrajn. Prodott simili huwa awtorizzat għall-amino aċdi li huma derivati mill-protejina tas-sojja. Madanakollu, f’ din ir-rikjesta għall-awtorizzazzjoni ta’ l-oligo elementi huma konnessi kimikament mall-gliċina sintetika u, għalhekk, teħtieġ awtorizzazzjoni speċifika.
(6)
L-applikant ressaq dossier bħala appoġġ għall-użu fl-oġġetti ta’ l-għalf tal-chelated forms tal-ħadid, il-manganeżju, ir-ram u ż-żingu mall-gliċina sintetika.
(7)
Il-Kummissjoni talbet lill-Awtorità Ewropea dwar is-Sigurtà ta’ l-Ikel (L-Awtorità) sabiex jivvalutaw id-data rilevanti li tappoġġa l-applikazzjoni għall-awtorizzazzjoni. Riżultat minn din ir-rikjesta, l-Awtorità adottat fid-29 ta’ Novembru 2005 opinjoni dwar l-użu fl-għalf tal-chelated forms tal-ħadid, il-manganeżju, ir-ram u ż-żingu mall-gliċina sintetika.
(8)
L-opinjoni ta’ l-Awtorità turi li l-kundizzjonijiet stipulati fl-Artikolu 3a tad-Direttiva 70/524/KEE huma sodisfatti. Għalhekk, l-użu tal-chelated forms tal-ħadid, il-manganeżju, ir-ram u ż-żingu mall-gliċina sintetika għandhom jiġu awtorizzati.
(9)
Il-miżuri previsti f’dan ir-Regolament huma fi qbil ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADDOTTAT DAN IR-REGOLAMENT:
Artikolu 1
Il-preparazzjonijiet li jagħmlu parti mill-grupp “Komposti ta’ l-oligoelementi”, kif speċifikat fl-Anness, huma awtorizzati għall-użu mingħajr limitu ta’ żmien bħala addittiv fin-nutriment ta’ l-annimali skond il-kundizzjonijiet stipulati f’ dak l-Anness.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Gurnal Ufficjali ta’ l-Unjoni Ewropea.
Dan ir-Regolament ser jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, nhar it-23 ta’ Marzu 2006.